રાજકીય અનિશ્ચિતતાને પગલે અર્થતંત્રમાં રોકાણના નિર્ણયો પાછા ઠેલાય તેવી સંભાવના છે. જીએસટીમાંથી એકત્ર થયેલી આવક હજુ સંતોષકારક નથી અને તેનાથી દેશની નાણાકીય સ્થિતિ સુધરે તેવા કોઈ સંકેત નજીકના ભવિષ્યમાં જણાતા નથી. અલબત્ત, કેટલાક અર્થશાસ્ત્રીઓ તો માને છે કે અૉક્ટોબરમાં જીએસટીનું કલેક્શન એક ટ્રિલિયન રૂપિયાનો આંક વટાવી ચૂક્યું હોવા છતાં નાણાકીય ખાધ દૂર કરી શકાય તેમ નથી. ઉપરાંત, ચાલુ ખાતાની ખાધ અને ઊંચા વ્યાજદરની તલવાર તો હજુયે લટકતી જ છે.